পলি বার্জেন (জন্ম: নেলি পলিনা বুরজিন; ১৪ জুলাই ১৯৩০ - ২০ সেপ্টেম্বর ২০১৪) ছিলেন একজন মার্কিন অভিনেত্রী, গায়িকা, টেলিভিশন উপস্থাপক, লেখিকা ও উদ্যোক্তা। তিনি জীবনীমূলক টেলিভিশন চলচ্চিত্র দ্য হেলেন মরগান স্টোরি-তে হেলেন মরগান চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার অর্জন করেন। তার উল্লেখযোগ্য চলচ্চিত্র হল কেপ ফিয়ার (১৯৬২) ও দ্য কেয়ারটেকার্স (১৯৬৩); দ্বিতীয় চলচ্চিত্রটির জন্য তিনি সেরা নাট্য চলচ্চিত্র অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। মঞ্চে ফলিস নাটকে কারলোত্তা কাম্পিয়ন চরিত্রে তার কাজের জন্য তিনি ২০০১ সালে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন।  তিনি সাপ্তাহিক বিচিত্রানুষ্ঠান দ্য পলি বার্জেন শো-এর উপস্থাপক এবং টিভি ক্রীড়া অনুষ্ঠান টু টেল দ্য ট্রুথ-এর নিয়মিত প্যানেল সদস্য ছিলেন। এছাড়া তাকে দ্য সোপরানোস ও ডেস্পারেট্‌ হাউজওয়াইভ্‌স ধারাবাহিকে নিয়মিত চরিত্রে দেখা যায়। তিনি সৌন্দর্য, ফ্যাশন ও মোহনীয়তার উপর তিনটি বই লিখেছেন।  প্রারম্ভিক জীবন বার্জেন ১৯৩০ সালের ১৪ই জুলাই টেনেসির নক্সভিলে জন্মগ্রহণ করেন। তার মাতা লুসি (বিবাহপূর্ব লহর্ন; ১৯০৯-১৯৮৫) এবং পিতা উইলিয়াম হিউ বুরজিন (১৯০৯-১৯৮২) ছিলেন প্রকৌশলী। তার পিতার গায়কী প্রতিভা ছিল এবং তিনি তার কন্যার সাথে ১৯৫৭-১৯৫৮ সালে প্রচারিত দ্য পলি বার্জেন শো-এর কয়েকটি পর্বে কাজ করেছেন এবং পরবর্তীকালে তারা যৌথভাবে কলাম্বিয়া রেকর্ডস থেকে এলপি পলি অ্যান্ড হার পপ অ্যালবাম প্রকাশ করেন।  কর্মজীবন বার্জেন ১৯৫০-এর দশকের প্লেহাউজ নাইটি টেলিভিশন ধারাবাহিকের দ্য হেলেন মরগান স্টোরি পর্বে সঙ্গীতশিল্পী হেলেন মরগান চরিত্রে অভিনয় করে সীমিত ধারাবাহিক বা টিভি চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার অর্জন করেন। এই সময়ে তিনি কলাম্বিয়া রেকর্ডসের সাথে চুক্তিবদ্ধ হন এবং রেকর্ডিং পেশায় সফলতা লাভ করেন। এই দশকে তিনি কোমল পানীয় পেপসির কয়েকটি বিজ্ঞাপনচিত্রে কাজ করার মধ্য দিয়ে "দ্য পেপসি কোলা গার্ল" নামে পরিচিতি লাভ করেন।  বার্জেন বেলাস্কো থিয়েটারে স্টিভেন সোন্ডহাইমের ফলিস নাটকে কারলোত্তা কাম্পিয়ন চরিত্রে অভিনয় করে ২০০১ সালে সঙ্গীতনাট্যে শ্রেষ্ঠ চরিত্রাভিনেত্রী বিভাগে টনি পুরস্কারের মনোনয়ন লাভ করেন। তিনি ২০০০-এর দশকে এইচবিও'র টিভি ধারাবাহিক দ্য সোপরানোস-এ ফ্র্যান ফেলস্টেইন চরিত্রে অভিনয় করেন। এছাড়া তিনি ২০০৭ থেকে ২০১১ পর্যন্ত ডেস্পারেট্‌ হাউজওয়াইভ্‌স ধারাবাহিকে স্টেলা উইংফিল্ড চরিত্রে অতিথি ভূমিকায় অভিনয় করে একটি এমি পুরস্কারের মনোনয়ন লাভ করেন।<ref name="emmys"/ >  তথ্যসূত্র  বহিঃসংযোগ           বিষয়শ্রেণী:১৯৩০-এ জন্ম বিষয়শ্রেণী:২০১৪-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২০শ শতাব্দীর মার্কিন লেখিকা বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:টেনেসির অভিনেত্রী বিষয়শ্রেণী:টেনেসির ডেমোক্র্যাট বিষয়শ্রেণী:টেনেসির লেখিকা বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন বেতার অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:মার্কিন স্মৃতিকথাকার বিষয়শ্রেণী:কলাম্বিয়া রেকর্ডসের শিল্পী বিষয়শ্রেণী:সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী‎ বিষয়শ্রেণী:মার্কিন ইহুদি অভিনেত্রী বিষয়শ্রেণী:ইহুদি সঙ্গীতশিল্পী বিষয়শ্রেণী:ইন্ডিয়ানার অভিনেত্রী বিষয়শ্রেণী:মার্কিন নারী স্মৃতিকথাকার বিষয়শ্রেণী:ব্যবসায় মার্কিন নারী বিষয়শ্রেণী:কানেটিকাটের ডেমোক্র্যাট বিষয়শ্রেণী:২১শ শতাব্দীর মার্কিন ইহুদি বিষয়শ্রেণী:২১শ শতাব্দীর মার্কিন নারী বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী বিষয়শ্রেণী:প্রাক্তন ব্যাপটিস্ট বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী